Capela de Santo Antón de Vilariño

A capela de Santo Antón de Vilariño, tamén chamado de Santo Antón Polín ou Ponín, é un pequeno templo católico da parroquia de Vilariño (Cambados), localizado no lugar da Modia. Ao seu carón atópase a casa reitoral, hoxe en día abandonada. Hai séculos albergaba un hospital para necesitados, xestionado por franciscanos da Terceira Orde.

Cada 17 de xaneiro celébrase no seu campo da festa unha concorrida romaría na que se fai unha poxa de pezuños de porco e, ultimamente, galos e coellos doados pola veciñanza, en lembranza das tentacións que sufriu Santo Antón no deserto no que viviu retirado.

 Notas 

Vilarino
Categoría:Cambados
Categoría:Capelas de Galicia